Hoekom skole afbrand?
Onderwerp: Hoekom skole afbrand? Tue Jul 20, 2010 10:13 pm
deur Riaan Eloff, Mosselbaai
Ek kyk Maandagaand na die nuus en sien hoe kinders naby Vryburg hul eie skole afbrand. Dit is skokkend dat sulke gedrag nog voorkom in Suid-Afrika, terwyl almal probeer om die lewe vir die minderbevoorregtes draagsamer te maak.
Die skynbare rede is dat hulle meer klaskamers en beter fasiliteite wil hê. Nou wonder ek wat die regte rede is. Wil die kinders nie skool bywoon nie? As 'n mens kla oor te min klaskamers, hoekom vernietig jy die min wat jy het? Solank dié onnosele mentaliteit gevolg word, sal die land nooit vorder nie. Die regering gebruik belastinggeld van dieselfde kinders se ouers om die skole te herstel. Ek het al gesien hoe die kinders krane steel, wasbakke breek, ligte uit klaskamers haal, ensovoorts. En dan kla hulle oor die toestande! Die kinders behoort geleer te word van beskaafde optrede teenoor staatsbates, asook waar geld vandaan kom.